Un decàleg d’educació per a la pau

En temps de guerra o de guerres, encara que les veiem llunyanes, serà bo que parlem de pau. En temps de desobediència i violència a algunes aules, serà convenient reflexionar sobre l’educació per a la pau. El decàleg que teniu a continuació és de Ma Carme Boqué, mestra, pedagoga i postgraduada en mediació i resolució de conflictes. 
Aquest és el decàleg, que com diu la seva autora, podria donar lloc a un llarg debat:

No es pot educar per a la pau sense predicar amb l’exemple.

No es pot educar per a la pau en un entorn on acceptem i justifiquem la violència.

No es pot educar per a la pau sense generar experiències de pau.

No es pot educar per a la pau sense trobar maneres d’expressar i comunicar la pau.

No es pot educar per a la pau des de la passivitat de les persones.

No es pot educar per a la pau des de la superioritat jeràrquica.

No es pot educar per a la pau dels uns excloent la dels altres.

No es pot educar per a la pau sense enfrontar-se amb els conflictes.

No es pot educar per a la pau quieta, impermeable al sofriment.

No es pot educar per a la pau només a les escoles.

30 de gener: DENIP,
Dia Escolar per la No violència i la Pau